
ACTA DE LA SESSIÓ EXTRAORDINÀRIA DE URGÈNCIA DEL PLE DE L'AJUNTAMENT DE SANT PERE DE RIBES, CELEBRADA EL DIA 26 DE MARÇ DE 2026.


A  Sant Pere de Ribes, el dia 26 de març de 2026, quan són les divuit i cinquanta, es reuniren els regidors que a continuació s’esmenten al Saló de sessions de la Vinya d'En Petaca,  sota la presidència de l’alcaldessa-presidenta, Ana Maria Herrera Bordallo, a l’objecte de dur a terme la sessió extraordinària del Ple de la Corporació, a la qual prèviament han estat tots convocats i assistits per mi, el sotasignat, secretari general accidental, el que ho és de l’Ajuntament, Santiago Blanco Serrano.



ASSISTEIXEN:

L’Alcaldessa - Presidenta

	Ana Maria Herrera Bordallo,

Regidors/es

	Josep Barbera Johera

	Antonia Pulido Fernández

	Francisco Jose Perona Jiménez

	Francisca Carrasquilla Cuadrado

	Juan Garcia Garcia

	David Navarro Miller

	Alfonso Moral Merchán

	Maria Leonor Olmos Marín

	Araceli Bau Alegria

	Sandra Shimazu Salvatierra

	Josep Moya Ibáñez

	Aishwarya Córdoba Octavio

	Esther Rodríguez Maldonado

	Pau Garriga Gabaldà

	Oriol Marti Colom

	Albert Bonet Huete

	Pilar Chaves Santiago

	Marta Garcia Juliachs

	Daniel Carabantes Segura

	Francisco Javier Mira Hernández




Secretaria

Santiago Blanco Serrano

Intervenció
         Carlos Garcia Lucas, no assisteix
	





















ORDRE DEL DIA:

1. Presa en consideració de la celebració de la urgència.

	2. Recursos Humans. Expedient: 01060102/2026/1 : Aprovació plantilla i RLT març 2026.


	3. Desenvolupament Econòmic. Expedient: 01020103/2026/4 : Aprovació dels Plecs reguladors del procediment obert per les concessions dels locals i magatzems L1 M16 i L19 M19 del Mercat municipal La Sínia.


	4. Territori. Expedient: 060107/2024/2 : Aprovació provisional Pla Especial de la fitxa de catàleg 20c La Granja, la masoveria i els terrenys vinculats com a jardins de la parcel·la


	5. Territori. Expedient: 060107/2023/1 : Verificació text refós Pla Especial de la Fitxa de catàleg de les edificacions ubicades al Camí de Can Quadres, núm. 1 de Sant Per de Ribes 99c Masoveria de Can Quadres de la Timba


	6. Serveis Socials. Expedient: 01030602/2026/1 : Aprovar el Pla d’Acció del projecte “Sant Pere de Ribes, Municipi Cuidador”


	7. Gent Gran. Expedient: 01040604/2023/38 : Aixecament suspensiu relatiu a l’informe de control intern d’Intervenció número 2026/212.




El passat 24 de març es va suspendre la sessió del Ple Ordinari, atès les circumstancies extraordinàries generades per la reivindicació dels treballadors de l’Ajuntament i el risc de poder continuar amb el desenvolupament normal de la sessió, sense finalitzar el debat i votació de tots els punts inclosos a l’ordre del dia.  Així en virtut de l’article 18 del ROM i de l’article 87 del Reglament d’Organització i Funcionament dels Ens Locals es convoca aquest Ple extraordinari amb els punts no debatuts, a excepció de les mocions, al convocar-se un Ple extraordinari.  Aquestes seran incloses en el proper Ple ordinari, a excepció de retirada expressa dels grups municipals que les van presentar.

La Sra. alcaldessa dóna la benvinguda i és fa una interrupció. 
Seguidament l’alcaldessa torna a prendre la paraula:
Intervenció de l’Alcaldessa, Sra. Anna Herrera Bordallo per explicar els motius de la suspensió del darrer Ple i la convocatòria d’aquest Ple extraordinari, i lamentar la greu situació produïda i dona la paraula a la resta de portaveus, perquè manifestin el seu posicionament.
Intervenen en aquest torn el regidor no adscrit, el Sr. Francisco Javier Mira, el regidor del grup municipal de Fem Poble –ECP-CONFLUENCIA, el Sr. Daniel Carabantes,  el regidor del grup municipal de JUNTS VIA, el Sr. Albert Bonet i la regidora del grup municipal d’UM-9-CUP-CONSTRUIM, la Sra. Esther Rodríguez, tots manifesten el seu posicionament i la gestió de l’equip de govern.
Pren la paraula l’Alcaldessa, per donar resposta al regidor no adscrit i als portaveus.  I posteriorment pregunta al Secretari de la Corporació si cal començar votant la celebració per urgència del Plenari.
El Secretari de la Corporació respon a l’Alcaldessa afirmativament.
I seguidament es passa a tractar els punts de l’ordre del dia:

1. Presa en consideració de la celebració de la urgència.

La Sra. alcaldessa, justifica la urgència per tal de donar compliment a la normativa i el calendari de pagaments, precisament, als treballadors i donar compliment als compromisos adquirits amb ells.  Entre d’altres la normativa obliga a pagar l’increment dels salaris, segons l’IPC, i en aquest cas hi ha un import amb caràcter retroactiu des de l’1 de gener de 2026.

I sotmesa la celebració per urgència del plenari, a votació, el Ple de la Corporació s’acorda la seva aprovació per tretze vots a favor del PSC-CP. Voten en contra   els tres regidors de JUNT-VIA, els tres de UM9-CUP, el regidor de FEM POBLE- ECP-CONFLUÈNCIA i el regidor no adscrit.


|
2. Recursos Humans Expedient: 01060102/2026/1 : Aprovació plantilla i RLT març 2026.


[bookmark: _GoBack_0]Josep De Barberà Johera, president de la Comissió Informativa de Seguretat i Convivència, Transformació Digital i Serveis Generals, a proposta del Regidor de Recursos Humans Francisco José Perona Jiménez presenta al Ple de la Corporació el següent:


DICTAMEN,


El Ple de l’Ajuntament Sant Pere de Ribes, en sessió del dia 24 de novembre de 2025 va aprovar la darrera plantilla municipal i RLT del personal funcionari i laboral, publicat al BOPB el dia 9 de desembre de 2025. 


El tràmit d’informació i negociació al Comitè d’Empresa es realitza durant el mes de febrer de 2026.

Vist l’informe del Servei de Recursos Humans núm.: 044/2026 on s’informa dels canvis que es proposen en la Plantilla i la RLT municipal.


El tràmit d’informació i negociació al Comitè d’Empresa i a Junta de Personal com s’exposa a l’informe del Servei de recursos humans no es necessari en relació a la Plantilla Municipal, però malgrat això l’Equip de Govern porta realitzant aquest tràmit des de l’inici de la legislatura i s’han realitzat al llarg de l’any diverses meses de negociació en les quals ha informat respecte les variacions de la Plantilla i la RLT.  


Vist l’informe emès pel servei de Secretaria i serveis jurídics.

Vist l’article 22.2.i de la Llei 7/1985, de 2 d’abril, en el qual es disposa que el Ple és l’òrgan competent per aprovar la modificació de la Plantilla Municipal i la Relació de Llocs de Treball.

Per tot això, proposa al Ple de la Corporació l’adopció dels següents acords,


Primer.- Aprovar la modificació de la plantilla orgànica municipal i la RLT de la Corporació per l’any 2026. En cas que no es formulin reclamacions o al·legacions contra el present acord, restarà elevat a definitiu sense necessitat d’adoptar un de nou.


Segon.- Publicar la plantilla i la relació de llocs de treball per l’any 2026 al BOPB i al DOGC, en els termes previstos a la llei, i enviar-ne una còpia als òrgans competents.


No obstant això, el Ple amb el seu superior criteri adoptarà l’acord que cregui més adient
 
El regidor, Sr. Francisco Perona fa una explicació del tema.

Abans de la procedir-se a l’inici de la votació el regidor no adscrit i els regidors de la resta de grups municipals, a excepció del grup municipal del PSC, abandonen el saló de sessions i manifesten que no participaran en cap votació i no tornaran al plenari.

I sotmesa la proposta a votació, el Ple de la Corporació acorda la seva aprovació per unanimitat dels tretze regidors presents del PSC-CP. 
  

3. Desenvolupament Econòmic Expedient: 01020103/2026/4 : Aprovació dels Plecs reguladors del procediment obert per les concessions dels locals i magatzems L1 M16 i L19 M19 del Mercat municipal La Sínia.

Francisco José Perona Jiménez, President de la Comissió Informativa de Territori, Desenvolupament Econòmic, Transformació Ecològica i Transició Energètica de l’Ajuntament de Sant Pere de Ribes, a petició del regidor de Comerç Local i Consum, Mercats i Fires, Juan Garcia Garcia, presento al Ple de la Corporació el següent 

DICTAMEN

El Mercat Municipal La Sínia compta amb diversos locals comercials amb accés independent des del carrer, a més de l’accés per l’interior. Els locals 2 i 3 ja estan adjudicats. El local L1M16 inclòs en el procés ordinari per la concessió (Expedient 01020103/2024/12) va finalitzar el 16/01/2026; i per altra banda, el local més gran en planta baixa, el L19 (fins ara destinat a ser una sala polivalent) s’ha reorientat el seu ús com a local comercial, annexant-li un magatzem (M19) per disposar-ne com la resta d’espais a concessió. Per altra banda, s’han ajustat coeficients d’acord amb els nous espais. Aquests canvis ha suposat haver de tramitar les corresponents modificacions a través del Ple celebrat en sessió de 24 de febrer de 2026, on es va aprovar, entre altres acords:

· La modificació dels Estatuts de la Comunitat de Propietaris i Subcomunitat de Titulars de Concessions administratives del Mercat Municipal La Sínia, en concret el seu article 6.2, amb les denominacions, assignació de coeficients, […] l’annexió del M19 al L19 [...]

 (
Codi 
Núm.
Anterior 
denominació 
Planta soterrani
Nova 
denominació 
Planta Soterrani
Superfície 
total m2
Anterior quota 
participació 
global
Nova quota 
participació 
global
M19*
Magatzem 14
Magatzem 19
57
10
,
47
0
,
47
,
0
P13*
Parada 13
Espai Cuina
20
,
00
,
1
73
2
,
03
L1*
Local 1
Local 1
57
61
,
99
,
3
40
,
3
SP*
Sala polivalent
Local 19
151,82
50
,
2
40
,
6
)
· Sotmetre aquests acords al tràmit d’informació pública pel termini de 30 dies mitjançant un anunci a publicar en el BOPB, E-TAULER i al web municipal, a efectes de possibles al·legacions.
· En el supòsit de que no es presentin reclamacions o suggeriments contra l’aprovació inicial, aquest s’elevarà a definitiu, sense necessitat d’adoptar un nou acord, estenent-se per Secretaria una certificació que acrediti aquesta circumstància. 

· El Text refós definitiu dels Estatuts de la Comunitat de Propietari/Subcomunitat de titulars de concessions del Mercat Municipal La Sínia. Les Roquetes, Sant Pere de Ribes. Versió Febrer 2026 es publicarà íntegrament per al seu coneixement general en el Butlletí Oficial de la Província, no produint efectes jurídics en tant no hagin transcorregut quinze dies comptats des del dia següent al de la publicació, segons el previst en els articles 65 i 70.2 de la Llei 7/1985, de 2 d’abril, reguladora de les bases del règim local, 178.2 del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya i 66.1 del Decret 179/1995, de 13 de juny, pel qual s’aprova el Reglament d’obres, activitats i serveis de les entitats locals. Així mateix, es publica a l’E-TAULER de l’Ajuntament, anunciant-se la referència del Butlletí Oficial de la Província en que s’hagi publicat íntegrament el text, també, en el Diari Oficial de la Generalitat de Catalunya. 
· Notificar aquests acords al Sr. S.C. com a Secretari de la Subcomunitat de concessionaris i representant de la Gerència del Mercat perquè pugui procedir a la presentació dels documents al Registre de la Propietat per comunicar la modificació dels espais esmentats.
En el marc dels treballs per la promoció i dinamització del mercat es va posar en marxa la visualització del local des de l’exterior, fet que ha suposat rebre moltes visites i projectes interessats en aquests espai. Es fa necessari tramitar l’aprovació de nous plecs i convocatòria pels locals i magatzems esmentats (LM) disponibles:

	LOCAL (L)
	Superfície
	MAGATZEMS
	Superfície

	L1- local
	61,57
	 M16
	12,65

	L19-local
	151,82
	M19
	10,57



Es presenten els Pecs Reguladors de concessions per obrir un nou procés de licitació d’espais del Mercat La Sínia per continuar amb l’adjudicació dels espais que queden. Els Plecs es presenten en el marc del previst al Text Refós del Reglament General del Mercat Municipal. 
En els presents Plecs, inclouen les darreres millores incorporades en els darrers processos, tenint com a objectiu facilitar i incentivar l’ocupació d’espais buits per evitar en la mesura del que sigui possible tenir parades sense activitat: període de carència a l’inici de l’activitat; delegar del Ple a la Junta de Govern l’aprovació d’adjudicació dins la fase de concurs per agilitar en temps; eliminar de la documentació a presentar el pla d’empresa com a element obligatori i valorable en la puntuació, facilitant el volum de documentació a presentar; i finalment, es preveu durant el període extraordinari, la possibilitat de cessió temporal a precari (el Text Refós del Reglament del mercat, article 14, ja preveu aquesta possibilitat),
A més a més, en el marc d’aquest nou procés, es vol reforçar els incentius a aplicar per a noves parades, es preveu en relació al període de carència:

· Es proposa que passi de 6 mesos a 18 mesos (no pagar cànon ni quota a la comunitat durant aquest període de posada en marxa del negoci, com a mesura de suport a l’inici i donat que es tracta de locals que requereixen destinar esforços d’entrada); 

· Per altra banda, per tal d’incentivar la consolidació de parades i afavorir el creixement de les mateixes, si la nova sol·licitud de concessió la demana un concessionari amb activitat ja al Mercat, la carència tindrà un plus de 2 mesos, és a dir, 20 mesos de carència a aplicar sobre el nou espai adjudicat. Aquesta carència es farà efectiva si durant els 24 mesos primers com a mínim, les concessions es mantenen totes actives. En cas contrari, caldrà abonar el cànon i les quotes a la comunitat equivalents als 2 mesos del plus.

· En cas que una nova persona adjudicatària (sense activitat al mercat) sol·liciti més d’una parada per obrir la seva activitat, optarà a una carència de 20 mesos (un any més un plus de 2 mesos per optar a dos espais: parada i local amb magatzems). Aquesta carència es farà efectiva si durant els 24 mesos primers com a mínim, les concessions es mantenen totes actives. En cas contrari, caldrà abonar el cànon i les quotes a la comunitat equivalents als 2 mesos del plus.
Finalment, en el moment de la valoració de les peticions que es rebin, si l’empresa sol.licitant és una cooperativa o una entitat sense ànim de lucre, disposarà de 10 punts. 

Es fa necessària l’aprovació dels Plecs reguladors i obrir convocatòria per a la presentació de sol·licituds per a la concessió d’espais disponibles L1M16 i L19M19 del Mercat Municipal La Sínia, condicionat a que s’elevin a definitius les modificacions aprovades pel Ple celebrat el 24/02/2026, “un cop finalitzat el tràmit d’informació pública pel termini mitjançant un anunci a publicar en el BOPB, E-Tauler i al web municipal, a efectes de possibles al·legacions”, i que es preveu que “en el supòsit de que no es presentin reclamacions o suggeriments contra l’aprovació inicial, aquest s’elevarà a definitiu, sense necessitat d’adoptar un nou acord, estenent-se per Secretaria una certificació que acrediti aquesta circumstància”
Per donar agilitat al procés d’adjudicació, es proposa delegar en la Junta de Govern Local la tramitació de les adjudicacions que es puguin derivar, donant compte al Ple de tots els acords.

Vist l’informe de prefectura emès pel servei de Promoció Econòmica, i vist l’informe jurídic del departament de Secretaría, es proposa al Ple de la Corporació l’adopció dels següents acords:

PRIMER.- Aprovar els Plecs de clàusules administratives particulars i de prescripcions tècniques i resta de documentació que obra a l’expedient, reguladores de la concessió dels locals i magatzems L1M16 i L19M19 i de la gestió del servei públic del Mercat municipal La Sínia.
SEGON.- Publicar a la plataforma de serveis de contractació pública i a l’E-TAULER el Plec de clàusules administratives particulars i de prescripcions tècniques i resta de documentació que obra a l’expedient, reguladores de la concessió dels locals i magatzems L1M16 i L19M19 i de la gestió del Mercat Municipal La Sínia i obrir el termini de 30 dies hàbils de presentació de la documentació, a comptar des de l’endemà de la publicació de l’anunci de licitació al perfil del contractant, condicionat a que s’elevin a definitives les modificacions aprovades per Ple celebrat el 24 de febrer de 2026.
TERCER.- Delegar en la Junta de Govern Local l’adjudicació de les concessions, donant compte dels acords al Ple.
QUART.- Facultar i autoritzar a l’Alcaldessa per formalitzar els documents que resultin necessaris d’aquest acord. 

El regidor, Sr. Francisco Perona fa una explicació del tema.


I sotmesa la proposta a votació, el Ple de la Corporació acorda la seva aprovació per unanimitat dels
tretze regidors presents del PSC-CP. 
  

4. Territori Expedient: 060107/2024/2 : Aprovació provisional Pla Especial de la fitxa de catàleg 20c La Granja, la masoveria i els terrenys vinculats com a jardins de la parcel·la


[bookmark: _GoBack]Francisco José Perona Jiménez, President de la Comissió Informativa de Territori i Desenvolupament Econòmic, Transformació Ecològica i Transició Energètica, presento al Ple de la Corporació el següent:

DICTAMEN

En data 6 d’agost de 2024 la JGL va acordar aprovar inicialment el PE de la fitxa del catàleg 20c La Granja o Can Giru ubicada al solar situat al carrer del Racó, núm. 20 i Narcís Oller, núm. 24 del nucli de Ribes.

En relació a l’aprovació Provisional del PE, els tècnics municipals, han emès informe al respecte que es transcriu literalment a continuació:


Informe tècnic de l’arquitecta de l’Àmbit d’Urbanisme, Rosa Riba Vilanova, emès en data 3 d’octubre de 2025:

<<INFORME TÈCNIC

ASSUMPTE: 	APROVACIÓ PROVISIONAL PLA ESPECIAL DE LA FITXA DEL CATALEG 20c LA GRANJA, LA MASOVERIA I ELS TERRENYS VINCULATS COM A JARDINS DE LA PARCEL.LA


Rosa Riba Vilanova, arquitecta d’Urbanisme de l’Ajuntament de Sant Pere de Ribes,

INFORMO:

ANTECEDENTS I FETS

En data 6 d’agost de 2024 la JGL va acordar aprovar inicialment el PE de la fitxa del catàleg 20c La Granja o Can Giru ubicada al solar situat al carrer del Racó, núm. 20 i Narcís Oller, núm. 24 del nucli de Ribes.

Simultàniament al termini d’informació pública es va sol·licitar informe al Departament de Cultura de la Generalitat de Catalunya, havent rebut en data 11 d’agost de 2025, LGE 2025014656, informe favorable emès en data 18 de juliol de 2025

Segons es fa constar per part del Secretari general accidental de l’Ajuntament de Sant Pere de Ribes, en relació amb la tramitació del Pla espacial de la fitxa de catàleg 20-C La Granja, la masoveria i els terrenys vinculats com a jardins de la parcel·la:

· S’ha publicat el corresponent anunci en el Butlletí Oficial de la Província de Barcelona el 20 de setembre de 2024 i en el Diari Ara el 19 de setembre de 2024.
· S’ha inserit en el Tauler d’anuncis municipals, segons faig constar emès pel responsable del mateix, del dia 20/09/2024 al dia 21/10/2024 ambdós inclosos, i no consta al registre d’entrada que s’hagi presentat cap al·legació.

Atenent als antecedents exposats el PE de la fitxa del catàleg 20c La Granja o Can Giru ubicada al solar situat al carrer del Racó, núm. 20 i Narcís Oller, núm. 24 del nucli de Ribes aprovat inicialment no requereix modificacions en el seu contingut.

CONCLUSIONS

D’acord amb allò exposat es dona CONFORMITAT a l’aprovació provisional del PE de la fitxa del catàleg 20c La Granja o Can Giru ubicada al solar situat al carrer del Racó, núm. 20 i Narcís Oller, núm. 24 del nucli de Ribes.

En tot, s’indica que la documentació que composa el pla especial i als efectes de la seva tramitació a la Comissió Territorial d’Urbanisme del Penedès, s’haurà de presentar segons els requisits que requereix aquest organisme:

· Format pdf i editable (word, excel, etc i plànols en format dwg amb base cartogràfica en coordenades UTM 31 ETRS 89, amb les dades personals degudament censurades (amb signatura visible i sense bloquejar).

· Certificat del tècnic redactor del Pla conforme la documentació aportada en format pdf i editable és còpia fidedigna a la documentació en pdf que ha seguit el tràmit d’aprovació provisional.
· Pressupost de les obres.
· La carpeta Estàndard MUC establerta a l’annex III de l’Ordre TES/195/2019, de 29 d’octubre, sobre normalització de les claus urbanístiques i el requeriments tècnics de presentació dels instruments de planejament urbanístic. Aquesta carpeta caldrà que contingui la taula d’equivalències establerta a la DT 1ª d’aquesta mateixa Ordre. (Segueixen lloc, data i signatura digital)>>


Informe de la Lletrada de l’àrea de Territori, Marian Garcia Molina, emès en data 19 de febrer de 2025:


<<Marian Garcia Molina, Lletrada de l’Àrea de Territori de l’Ajuntament de Sant Pere de Ribes, en relació a l’aprovació Provisional del PE de la Fitxa del Catàleg La Granja , o Can Giru ubicada al solar situat al carrer del Racó, núm. 20 i Narcís Oller, núm. 24 del nucli de Ribes.

Antecedents
En data 6 d’agost de 2024 la Junta de Govern Local va adoptar el següents ACORDS:
PRIMER.- APROVAR INICIALMENT el Pla Especial de la Fitxa del Catàleg 20c La Granja, lamasoveria i els terrenys vinculats com a jardins de la parcel·la presentat pel Sr. JR.A.P., actuant ennom i representació de DELMAR RESIDENCES, SL el 3 de juny de 2024.
SEGON.- SOTMETRE aquest Pla Especial a informació pública mitjançant edicte en el Butlletí Oficialde la Província de Barcelona, en un diari de gran divulgació, així com a l’e-Tauler dins la Seu Electrònica i web municipals, per tal de que en el termini d’un mes, a comptar de l’endemà de la darrera de les publicacions oficials, les persones interessades puguin examinar l’expedient, formular les al·legacions i, fer les reclamacions i/o els suggeriments que estimin oportuns.
TERCER.- SUSPENDRE l’atorgament de llicències i altres autoritzacions en l’àmbit de protecció fins a l’aprovació definitiva del Pla Especial.

QUART.- SOL·LICITAR informe dels organismes afectats per raó de les seves competències
sectorials; en aquest supòsit, al Servei de Patrimoni del Departament de Cultura de l Generalitat de Catalunya.

CINQUÈ.- NOTIFICAR aquest acord als interessats amb indicació dels recursos pertinents.

El document ha estat sotmès a informació pública mitjançant la publicació de l’anunci d’aprovació inicial en el BOPB el 20 de setembre de 2024, i en el Diari Ara el 19 de setembre de 2024. I en el tauler d’anuncis de l‘Ajuntament segons faig constar emès pel responsable del mateix, del dia 20/09/2024 al dia 21/10/2024 ambdós inclosos, sense que s’hagin presentat al·legacions. 

Per altra banda s’ha demanat informe a Departament de Cultura de la Generalitat de Catalunya que l’ha emès en sentit FAVORABLE en data 18 de juliol de 2025, i  havent rebut en data 11 d’agost de 2025, LGE 2025014656.


Normativa d’aplicació
· Decret legislatiu 1/2010, de 3 d’agost, pel qual s’aprova el Text Refós de la Llei d’Urbanisme (TRLUC).
· Decret 179/1995, de 13 de juny, pel qual s’aprova el Reglament d’obres, activitats i serveis dels ens locals.
· Llei 7/1985, de 2 d’abril, reguladores de les bases de règim local.
· Decret legislatiu 2/2003, de 28 d’abril, pel qual s’aprova el Text refós de la Llei Municipal i de règim local de Catalunya.


· Llei 39/2015, d’1 d’octubre de procediment administratiu comú de les administracions públiques.
· Ordenances fiscals.

Planejament vigent
· PGOU (2001).
· Normes especials per a la protecció del patrimoni històric-artístic de Sant Pere de Ribes.


Informe proposta

Un cop aprovat inicialment el document de la fitxa de catàleg La Granja , o Can Giru ubicada al solar situat al carrer del Racó, núm. 20 i Narcís Oller, núm. 24 del nucli de Ribes, s’exposa a informació pública sense que es presenti cap al.legació. Per altra banda i d’acord amb l’acord d’aprovació inicial es sol.licita informe al Departament de Cultura de la Generalitat de Catalunya que l’ha emès en data 18 de juliol de 2025 en sentit favorable, i rebut en data 11 d’agost de 2025, LGE 2025014656.

D’acord amb el que ja es va informar en motiu de l’aprovació inicial, la qualificació i normativa urbanística d’aplicació a l’immoble que ens ocupa determina que l’edifici de La Granja que data de l’any 1981, l’edifici de l’antiga masoveria i els terrenys vinculats com a jardins de la parcel.la, com a conjunt arquitectònic constituint una mateix unitat, té la consideració de protegit i que per tant es requereix la tramitació d’un Pla Especial d’elaboració de fitxa del catàleg, i que hi defineix els valors patrimonial a preservar, el règim d’intervenció en actuacions futures i el règim d’usos. Per tant cal tenir en compte que la Masia forma part del llistat del Catàleg de protecció del Patrimoni Històric – Artístic i que per aquest motiu cal estar al que disposen les Normes especials per a la protecció del patrimoni històric-artístic de Sant Pere de Ribes que, d’acord amb el PGOU, mantenen la seva vigència en tots aquells aspectes normatius que no siguin expressament modificats.

A aquests efectes l’art. 11 de les Normes especials per a la protecció del patrimoni disposen que la tramitació de tota la documentació que s’hagi d’incorporar a la catalogació dels edificis i conjunts inclosos en aquestes Normes es farà segons allò que especifica l’art. 149 del reglament de Planejament de la Llei del Sòl, que remet a la tramitació dels plans parcials.

Com que el referit reglament no és d’aplicació a Catalunya des de l’entrada en vigor del Reglament de la Llei d’urbanisme aprovat per Decret 305/2006 i tenint en compte que l’art. 67.1.b TRLUC disposa que en desenvolupament de les previsions de planejament general per a assolir, entre d’altres, la protecció del bens catalogats es podran aprovar plans especials, es considera que cal procedir a tramitar l’aprovació d’aquesta fitxa del catàleg segons el règim de tramitació i aprovació dels plans especials de desenvolupament que són competència de la CTUB (art. 80.c TRLUC).

D’acord amb l’anterior i de conformitat amb l’informe de l’arquitecte municipal, de data 3 d’octubre de 2025, qui subscriu informa FAVORABLEMENT l’aprovació provisional que haurà d’adoptar el Ple de la Corporació (art. 52.2.c del Decret Legislatiu 2/2003 pel qual  s’aprova la Llei municipal i de règim local de Catalunya), proposant l’adopció dels següents ACORDS. Caldrà ratificar la suspensió de l’atorgament de llicències i d’altres autoritzacions municipals en l’àmbit de protecció fins a l’aprovació definitiva, i remetre l’expedient administratiu complert a la Comissió Territorial d’Urbanisme en el termini de 10 dies per tal de que, de conformitat amb l’article 80.c i concordants del TRLUC es procedeixi a la seva aprovació definitiva. (Segueixen lloc, data i signatura digital)>>


De conformitat amb l’exposat, vist l’informe tècnic emès en data 3 d’octubre de 2025 per l’Arquitecta Rosa Riba, vist l’informe jurídic emès en data 19 de febrer de 2026 per la lletrada Marian Garcia Molina i l’informe de prefectura emès en data 19 de febrer de 2026 per la Cap de Serveis Territorials Margarita Pomares, es proposa al Ple de la corporació l’adopció dels següents ACORDS:


PRIMER: APROVAR PROVISONALMENT Pla Especial de la fitxa de catàleg 20c La Granja, la masoveria i els terrenys vinculats com a jardins de la parcel·la

SEGON: RATIFICAR la suspensió de l’atorgament de llicències i d’altres autoritzacions municipals en l’àmbit de protecció fins a l’aprovació definitiva.

TERCER: REMETRE L’EXPEDIENT administratiu complert a la CTU segons els requisits especificats en l’informe tècnic, per tal que , de conformitat amb l’article 80.c del TRLUC, es procedeixi a la seva aprovació definitiva.

QUART.- NOTIFICAR aquesta resolució als interessats, amb indicació dels recursos legalment establerts
 
El regidor, Sr. Francisco Perona fa una explicació del tema.

I sotmesa la proposta a votació, el Ple de la Corporació acorda la seva aprovació per unanimitat dels
tretze regidors presents del PSC-CP. 
  

5. Territori Expedient: 060107/2023/1 : Verificació text refós Pla Especial de la Fitxa de catàleg de les edificacions ubicades al Camí de Can Quadres, núm. 1 de Sant Per de Ribes 99c Masoveria de Can Quadres de la Timba


Francisco José Perona Jiménez, President de la Comissió Informativa de Territori i Desenvolupament Econòmic, Transformació Ecològica i Transició Energètica, presento al Ple de la Corporació el següent:

DICTAMEN

En data 16 de maig de 2023, la JGL va acordar aprovar inicialment el Pla Especial de la Fitxa del Catàleg de les edificacions ubicades al Camí de Can Quadres, núm. 1 de Sant Pere de Ribes, presentada a tràmit pel Sr. Andrés Cegarra Mensaque en qualitat de tècnic redactor i actuant en representació del Sr. Jasper Van Buren.

En data 24 de setembre de 2024, el Ple de la corporació municipal va acordar aprovar provisionalment el Pla Especial de la Fitxa del Catàleg de les edificacions ubicades al Camí de Can Quadres, núm. 1 de Sant Pere de Ribes.

Tramès l’expedient a la Comissió Territorial d’Urbanisme del Penedès, en sessió del dia 16 de maig de 2025 va acordar aprovar definitivament el Pla especial de Protecció del Patrimoni i Catalogació de Béns de la Fitxa del catàleg de les edificacions ubicades al Camí de Can Quadres, número 1, de Sant Pere de Ribes, promogut pel senyor J.S.V.B i tramès per l’Ajuntament, i supeditar-ne la publicació al DOGC i consegüent executivitat a la presentació d’un text refós, verificat per l’òrgan que ha atorgat l’aprovació provisional de l’expedient i degudament diligenciat, que incorpori les prescripcions següents:

1.1 Cal donar compliment a l’informe de Cultura, i eliminar la proposta gràfica de les façanes.
1.2 Cal corregir l’errada detectada pel que fa a la superfície construïda del volum principal, d’acord amb la part valorativa.
1.3 Cal donar compliment a l’article 9bis del TRLU, en relació a la proposta d’implantació de panells fotovoltaics sobre terreny a l’extrem nord-oest de la parcel·la.


En data 30 de gener de 2026, LGE 2026001827, el Sr. A.C.M., actuant en representació el Sr. Jasper Van Buren, ha presentat el PE de la Fitxa del Catàleg de les edificacions ubicades al Camí de Can Quadres, núm. 1 de Sant Pere de Ribes de data 9 de gener de 2026 que incorporà les prescripcions de l’acord de la Comissió Territorial d’Urbanisme del Penedès del dia 16 de maig de 2025.

Revisat el Pla Especial de la Fitxa del Catàleg de les edificacions ubicades al Camí de Can Quadres, núm. 1 de Sant Pere de Ribes de data 9 de gener de 2026 i presentat en data 30 de gener de 2026, LGE 2026001827 pel Sr. A.C.M., s’ha comprovat que s’ha complert amb les prescripcions:

1.1. S’ha eliminat la proposta gràfica de les façanes.
1.2. S’ha corregit l’errada a la memòria pel que fa a la superfície construïda del volum principal.
1.3. Es dona compliment a l’article 9bis del TRLU, en relació a la proposta d’implantació de panells fotovoltaics, si bé aquets panells es proposen situar a la coberta de l’edificació.


De conformitat amb l’exposat, vist l’informe tècnic emès en data 5 de febrer de 2026 per l’Arquitecta Rosa Riba, vist l’informe jurídic emès en data 23 de febrer de 2026 per la lletrada Marian Garcia i l’informe de prefectura emès en data 24 de febrer de 2026 per la Cap de Serveis Territorials Margarita Pomares, es proposa al Ple de la corporació l’adopció dels següents ACORDS:


PRIMER: APROVAR la verificació del Text Refós del Pla Especial de la Fitxa del Catàleg de les edificacions ubicades al camí de Can Quadres, núm. 1 de Sant Pere de Ribes.

SEGON: COMUNICAR aquest acord de verificació del Text Refós del Pla Especial de la Fitxa del Catàleg de les edificacions ubicades al camí de Can Quadres, núm. 1 de Sant Pere de Ribes, a la CTU per tal que procedeixi previs els informes tècnics oportuns, a donar conformitat al Text Refós verificat pel Ple de l’Ajuntament, acordant la seva publicació al Diari Oficial de la Generalitat de Catalunya, als efectes de la seva executivitat.

TERCER: TRAMETRE a la CTU, el Text Refós del Pla Especial de la Fitxa del Catàleg de les edificacions ubicades al camí de Can Quadres, núm. 1 de Sant Pere de Ribes, a la CTU diligenciat amb la verificació del text.

QUART.- FER PÚBLIC l’acord de verificació del Text Refós per mitjans telemàtics, d’acord amb allò establert en l’article 8.5.c) del Decret Legislatiu, de 3 d’agost, pel qual s’aprova el Text Refós de la Llei d’Urbanisme de Catalunya.
 
I sotmesa la proposta a votació, el Ple de la Corporació acorda la seva aprovació per unanimitat dels
tretze regidors presents del PSC-CP. 

  

6. Serveis Socials Expedient: 01030602/2026/1 : Aprovar el Pla d’Acció del projecte “Sant Pere de Ribes, Municipi Cuidador”


Antònia Pulido Fernández com a Presidenta de la Comissió Informativa de Qualitat de Vida, Inclusió i Igualtat d’Oportunitats  de l’Ajuntament de Sant Pere de Ribes, presento al Ple de la Corporació el següent:

DICTAMEN

La Diputació de Barcelona proposa la “Declaració per a uns municipis i comunitats cuidadores” i l’Ajuntament de Sant Pere de Ribes mostra el seu suport mitjançant signatura del manifest, per part d’Alcaldia, en data 13 de juny de 2022. Els objectius que són l’eix d’aquest manifest són els següents:

· Impulsar polítiques públiques locals que situïn les cures en el centre del debat i de l’acció municipal des d’una perspectiva de democratització de la cura i de corresponsabilització d’homes i dones.
·  Afavorir l’accessibilitat a serveis de cures de proximitat, en la llar o en la comunitat, en el marc de la cooperació interadministrativa, i apostant per la innovació social.
·  Incorporar la perspectiva de la interdependència, del cicle vital i de l’atenció centrada en la persona en la resposta a necessitats de cura per tal de promoure la flexibilitat i adaptabilitat als contextos, circumstàncies i necessitats específiques, singulars i canviants.
· Promoure accions per fomentar la dignitat i l’autonomia de les persones des de la lògica de la prevenció.
· Mostrar el valor positiu de la cura, i contribuir a avançar en equitat en la distribució social del treball de cures, així com en la seva professionalització i dignitat.
· Impulsar el reconeixement i facilitar suport i acompanyament a les persones que cuiden, de forma professional o no.
· Enfortir aliances entre l’administració local, les entitats del tercer sector social i les iniciatives comunitàries per impulsar espais de coproducció públic comunitària en la resposta a necessitats de cures i a la soledat no desitjada.
· Promoure, d’acord amb el marc de responsabilitats de les diferents administracions, accions d’accessibilitat als espais públics i habitatges, així com d’adaptació funcional de les llars, per garantir un millor exercici de la cura en un municipi que afavoreixi entorns facilitadors de la convivència, la reciprocitat i la cohesió social.
· Fomentar la participació de les persones implicades en els processos de provisió i recepció de cura per repensar el model d’atenció a les necessitats.
· Potenciar i ser part activa d’espais de debat, coneixement, intercanvi i treball en xarxa per avançar en posicionament, estratègies i actuacions que permetin millorar la qualitat dels serveis de cures, des de l’equitat i la justícia social i de gènere.

En data 8 de juliol de 2022, la Diputació de Barcelona, ens fa la proposta de participar en una prova pilot d’un nou projecte transformador que consisteix reforçar els serveis públics locals de cures, especialment l’atenció social domiciliària i la teleassistència, així com el suport a les persones cuidadores per avançar en el disseny d’una estratègia municipal de les cures integral i integradora. Alhora, pretén donar més visibilitat a les cures des de la perspectiva de gènere i interseccional i avançar en el seu reconeixement i coresponsabilitat social.

En data 18 de juliol de 2022, la regidoria de Gent Gran, dona conformitat a la proposta de la Diputació de Barcelona, a la incorporació de l’ens local a la prova pilot per desenvolupar una estratègia de Municipi Cuidador.


Durant el 2023 es va realitzar la primera part del projecte que pretenia fer un primer diagnòstic per identificar les prestacions, serveis i dispositius de cures a nivell municipal i la població receptora de les cures. Aquesta anàlisi prèvia també contemplava la identificació dels recursos i estructures formals i informals existents de participació de què disposa el municipi i que articulen l’expressió ciutadana. 

Posteriorment, i en base al diagnòstic resultant, s’ha estat treballant, en dissenyar un pla d’acció que doni resposta a les necessitats que existeixen al municipi en vers al món de les cures. Les conclusions del diagnòstic van ser:

· Hi ha un progressiu envelliment de la població de Sant Pere de Ribes i disminució de la població infantil i juvenil. 
· El 9,86% de les llars estan formades per persones grans que viuen soles, indicant la necessitat d’establir accions per prevenir i detectar situacions de soledat no desitjada.
· Hi ha un extens ventall de recursos, serveis i programes que l’Ajuntament posa a disposició de les persones grans: Servei d’Atenció Domiciliària (SAD), Servei Local de Teleassistència, Arranjaments d’habitatges i Grups de Suport i Ajuda Mútua (GSAM’s).
· Una part de la població desconeix l’existència d’aquests recursos, pel que s’identifica que cal millorar els canals d’informació i comunicació sobre els serveis disponibles al municipi.
· Els treballs de cures, professionals o no, estan altament feminitzats.
· Cal augmentar el nombre de places públiques en residència.
· És necessari establir mecanismes de coordinació entre els professionals de la salut i els serveis socials municipals.
· Es dona un excés de tràmits administratius en relació a les gestions de reconeixement de la dependència i a les prestacions vinculades.
· Es posa de manifest l’existència de situacions que queden al marge del sistema d’atenció (possibles maltractaments a persones grans i situacions complexes de salut de persones majors de 65 anys).


Com a resultat del procés d’anàlisi quantitatiu i qualitatiu, l’informe de diagnosi va concloure amb 7 línies estratègiques i els corresponents objectius operatius, que han de guiar el present Pla d’Acció. Les línies són les següents:

· Línia estratègica 1: Facilitar la igualtat de drets i oportunitats en l’accés als recursos i serveis de cures.
· Línia estratègica 2: Reconèixer i valorar la centralitat social de cura en el benestar social.
· Línia estratègica 3: Model de gestió i governança.
· Línia estratègica 4: Promoure la permanència de la persona en el seu entorn de proximitat.
· Línia estratègica 5: Fomentar la permanència de la persona en el seu domicili.
· Línia estratègica 6: Cuidar la persona cuidadora.
· Línia estratègica 7: Promoure la participació social de les persones.

El Pla d’Acció es un instrument de planificació de les accions que ha de servir per ordenar el procés de millora de Sant Pere de Ribes cap a un municipi més cuidador amb la seva ciutadania, donant resposta a les necessitats detectades a la fase de diagnosi. Tanmateix, per elaborar aquest Pla, s’ha fet mitjançant la participació de la ciutadania i persones professionals, que han col·laborat en diferents grups de discussió, on s’ha fet devolució de les principals conclusions de la diagnosi, així com de les línies estratègiques i objectius, per tal d’enfocar les dinàmiques participatives a proposar accions que fessin possible l’assoliment d’aquests objectius.

S’annexa document amb el Pla d’acció a aprovar.

Vist l’Informe de Prefectura de la Cap de Serveis Socials i Gent Gran.

Es proposa al Ple de la corporació l’adopció dels següents acords:

PRIMER. - APROVAR el Pla d’Acció del projecte “Sant Pere de Ribes, Municipi Cuidador”.

SEGON.- PUBLICAR aquesta Guia al Diari Oficial de la Província de Barcelona (BOPB), a la pàgina  web municipal i fer màxima divulgació a les xarxes socials .

TERCER.- Comunicar aquests acords a la DIPUTACIÓ DE BARCELONA.

No obstant l'exposat, el Ple de la corporació, amb el seu superior criteri, adoptarà l'acord que estimi més adient.
 
El regidor, Sr. Josep De Barberà  fa una explicació del tema.

I sotmesa la proposta a votació, el Ple de la Corporació acorda la seva aprovació per unanimitat dels
tretze regidors presents del PSC-CP. 
  

7. Gent Gran Expedient: 01040604/2023/38 : Aixecament suspensiu relatiu a l’informe de control intern d’Intervenció número 2026/212.


Antonia Pulido Fernández com a Presidenta de la Comissió Informativa de Qualitat de Vida, Inclusió i Igualtat d’Oportunitats de l’Ajuntament de Sant Pere de Ribes, presento al Ple de la Corporació el següent:

DICTAMEN 
Que mitjançant acord de Junta de Govern Local en data 7 de maig de 2024 s’adjudica a l’empresa  ATTENDE CARE S.L amb CIF B70091749, el contracte administratiu d’adjudicació del procediment obert per la contractació mixta de servei de la prestació del servei de Casals de la Gent Gran i de concessió del servei bar de la prestació del servei dels Casals Municipals per a la Gent Gran de l’Ajuntament de Sant Pere de Ribes, per un període d’1 any, efectiu des de l’1 de maig de 2024 fins el 30 d’abril de 2025, prorrogable com a màxim un anys més.

Que en data 11 de març de 2025, la Junta de Govern Local va aprovar la pròrroga del contracte del servei dels Casals Municipals per a la Gent Gran d’un any de durada, amb data d’inici d’1 de maig de 2025 i data de finalització de 30 d’abril de 2026 a nom l’empresa ATTENDE CARE SL.

[bookmark: _Hlk224136143]Que en data 20 de febrer de 2026, s’inicia el corresponent expedient per l’aprovació de del contracte mixt de servei i concessió de servei de la prestació del servei de casals de gent gran de l’Ajuntament de Sant Pere de Ribes de durada entre l’1 de maig de 2026 i el 31 d’agost de 2026 per un import de 83.019,42€ tal i com s’indica al informe de prefectura (ANNEX 1).

Que en data 24 de febrer de 2026 Serveis Jurídics emet informe 117/2026 amb resolució favorable a l’aprovació de la pròrroga del contracte per la prestació del servei de casals de gent gran de l’Ajuntament de Sant Pere de Ribes de durada entre l’1 de maig de 2026 i el 31 d’agost de 2026 per un import de 83.019,42€ (ANNEX 2).

Que en data 05 de març de 2026 s’incorporen a l’expedient la llista de documents comptables.

Que en data 06 de març de 2026 es fa la proposta amb fiscalització restant a l’espera d’informe de fiscalització.

Que en data 10 de març de 2026, a les 13:57 hores, Intervenció emet la diligència 2026/212 amb Informe amb objeccions suspensives a la pròrroga del contracte per la prestació del servei de casals de gent gran de l’Ajuntament de Sant Pere de Ribes de durada entre l’1 de maig de 2026 i el 31 de d’agost de 2026 per un import de 83.019,42€. (ANNEX 3).


Que les observacions suspensives són les següents:

“Vist l’informe de Secretaria número 117/2026, de data 24/02/2026, la pròrroga que es proposa no està prevista en el PCAP i no resulta d’aplicació l’article 29.4 de la L 9/2017.”

“En la data de petició de l`informe jurídic per part del gestor i emissió del mateix per part de Secretaria , 9 de desembre de 2024, el contracte inicial era plenament vigent, essent la petició de pròrroga efectuada abans de la finalització del contracte, en data 31 de gener de 2025.”


Vist que en data 18 de febrer de 2025, el Departament d’Intervenció a la seva diligència 225/83, tot i que manifesta que tots els requisits generals bàsics i addicionals aplicables són favorables, informa amb observacions suspensives citant l’actualització del informe de Serveis Jurídics respecte al caràcter retroactiu de la proposta (ANNEX 7).


Vist que d’acord amb la Llei de serveis socials, la Generalitat assigna la competència de l’atenció bàsica als Ens locals (art. 31), els quals han de complir les funcions pròpies dels serveis socials bàsics, entre elles, la gestió del servei d’ajuda domiciliària. Així el SAD es configura com una prestació de competència municipal d’obligat compliment.


Vist que l’expedient per l’aprovació de la pròrroga del contracte per la prestació del Servei d’atenció domiciliària al municipi de Sant Pere de Ribes es va iniciar, el 9 de desembre de 2024, quan el contracte inicial era plenament vigent i encara faltaven 54 dies per la seva finalització. 


Vist que existeix crèdit suficient i adequat i l’expedient incorpora el document comptable número 120500000473 per al període 2025 i el 12025000002484 per al període 2026.

FONAMENTS DE DRET

· Atès la Llei 7/1985, de 2 d’abril, reguladora de les bases de règim local (LRBRL), modificada per Llei 57/2003, de 16 de Desembre, de racionalització i sostenibilitat de l’administració local.
· Atès  el Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya.
· Atesa la Llei reguladora de les hisendes locals (LRHL), aprovada per Real Decret Legislatiu 2/2004,de 5 de març, art. 174.
· Atesa la Llei 12/2007, d'11 d'octubre, de Serveis Socials.
· Atesa la Llei 39/2015, d’1 d’octubre, del procediment administratiu comú de les Administracions Públiques.
· Atesa la Llei 40/2015, d’1 d’octubre, de Règim Jurídic del Sector Públic.
· Ateses les Bases d’Execució de l’Ajuntament de Sant Pere de Ribes aprovades pel Ple extraordinari del 29 de desembre de 2025.


De conformitat amb els antecedents, i l’informe de la prefectura del servei, es proposa al Ple de la corporació l’adopció dels següents:

ACORDS

PRIMER.- APROVAR la discrepància a favor de l’òrgan gestor i aixecar l’objecció formulada per Intervenció en el seu informe de control intern d’intervenció núm. 2025/83 de data 18 de febrer de 2025, en relació a l’aprovació de la  pròrroga del contracte per la prestació del Servei d’atenció domiciliària al municipi de Sant Pere de Ribes, i per tant continuar amb la tramitació de l’expedient de conformitat amb allò establert a l’article 217 del Text refós de la Llei Reguladora de les Hisendes Locals, aprovat per Reial Decret 2/20244, de 5 de març.


SEGON.- NOTIFICAR aquest acord a la Intervenció.


No obstant l'exposat, el Ple de la corporació, amb el seu superior criteri, adoptarà l'acord que estimi més adient.
 
El regidor, Sr. Josep De Barberà  fa una explicació del tema.

I sotmesa la proposta a votació, el Ple de la Corporació acorda la seva aprovació per unanimitat dels
tretze regidors presents del PSC-CP.  
   
I no havent més assumptes que tractar a l’ordre del dia, la senyora alcaldessa dóna per finalitzada la sessió quan són les dinou i quaranta-cinc,  de la qual s’estén aquesta acta, que signen amb mi, el secretari general accidental, tots els membres de la Corporació en ple que hi són presents. Certifico.

[bookmark: Fin]

